cyanic-selkie/wikianc huggingface dataset:
মসজিদ আন-নুর ইসলামি কেন্দ্র
ইতিহাস
১৯৮২ সাল পর্যন্ত সাক্রামেন্টো এলাকায় মুসলিমরা একটি এপার্টমেন্টে ইবাদত করতো। তাদের বিশেষ কোন প্রার্থনা ভবন ছিলো না। তাই ১৯৮৪ সালে মুসলিম সম্প্রদায়  জমি কিনে এবং সেখানে তাদের কেন্দ্র বানানোর চেষ্টা করে। কিন্তু বিভিন্ন সমস্যা যেমন গাড়ি পার্কিং করা ইত্যাদি কারণে তাদের সিদ্ধান্ত বাস্তবায়িত হচ্ছিলো না। পরে তারা পাঁচ একর জমির একটা দুইতলা ভবন ক্রয় করার সিদ্ধান্ত গ্রহণ করে।
উসওয়ায়ে রাসূলে আকরাম
উসওয়ায়ে রাসূলে আকরাম (اسوہ رسول اکرم ﷺ পাকিস্তানি ইসলামি পণ্ডিত ও আশরাফ আলী থানভীর খলিফা আব্দুল হাই আরিফীর লিখিত একটি উর্দু সীরাত গ্রন্থ। তিনি এই গ্রন্থে সাধারণ মানুষকে রাসূল (স.)-এর সুন্নাতের সঠিক পরিচয় দেওয়ার লক্ষ্যে শামায়েলের বিভিন্ন নির্ভরযোগ্য কিতাব থেকে নির্বাচন করে জীবনের সকল দিক সম্পর্কীয় রাসুল সাল্লাল্লাহু আলাইহি ওয়াসাল্লামের নির্দেশনাগুলো একত্র করেছেন। এটি ১৯৭৫ সালে প্রকাশিত হয়। বইটির ভূমিকা লিখেছেন আবুল হাসান আলী হাসানী নদভী। বইটিতে অভিমত দিয়েছেন শফি উসমানি ও জাকারিয়া কান্ধলভি।
প্রেক্ষাপট
গ্রন্থটি রচনার প্রেক্ষাপট সম্পর্কে আবদুল হাই আরিফী বলের, "বর্তমান ক্রান্তিকালে যখন রাসুলুল্লাহ সাল্লাল্লাহু আলাইহি ওয়াসাল্লামের সুন্নাত সম্পর্কে মানুষের উদাসীনতা দিন দিন বেড়েই চলছে এবং মুসলমান নিজেদের শিক্ষা-সংস্কৃতি ছেড়ে ভিনদেশিদের অপসংস্কৃতি ধারণ করতে আরম্ভ করেছে তখন বারবার মনে এই ফিকির জাগ্রত হচ্ছিলো যে, মুসলিমদের সামনে রাসুলুল্লাহ সাল্লাল্লাহু আলাইহি ওয়াসাল্লামের শিক্ষা ও তার আদর্শ তুলে ধরতে হবে এবং নবীর সুন্নাতের প্রতি আহ্বান করতে হবে। কেননা মুসলিমদের ইহকালীন ও পরকালীন সফলতা একমাত্র রাসুলুল্লাহর সুন্নাত অনুসরণের উপরই নির্ভরশীল। এই উদ্দেশ্য পূরণার্থে মনে বহুদিনের সাধ ছিলো এমন সহজ ও সংক্ষিপ্ত একটি কিতাব রচনা করার, যা অধ্যয়ন করে সাধারণ মুসলমান খুব সহজেই সুন্নাতের আলোকিত জীবন সম্পর্কে অবহিত লাভ করতে পারে; এই সাথে জীবনের মৌলিক বিষয়াদির সুন্নাত সম্পর্কে ধারণা পেতে পারে। এই বিষয়টিই আমাকে এই কিতাব রচনার ব্যাপারে উৎসাহিত করেছে।"
বিষয়বস্তু
গ্রন্থটির আলোচ্য বিষয় ৪টি অধ্যায় ও কয়েকটি পরিচ্ছদে বিভক্ত:
মূল্যায়ন
জাকারিয়া কান্ধলভি বলেন,"সংকলনটি খুবই উপকারী ও সহজ ভাষায় রচিত। রাসুলুল্লাহ সাল্লাল্লাহু আলাইহি ওয়াসাল্লামের জীবনীসংক্রান্ত আলোচনা এতে স্থান পেয়েছে। এটি খুবই উত্তম একটি সংকলন। অভ্যন্তরীণ সৌন্দর্যের সাথে সাথে ছাপার সৌন্দর্যও মন কেড়ে নেওয়ার মতো।"
কয়েকটি জনপ্রিয় সীরাতগ্রন্থের বর্ণনা দিয়ে আবুল হাসান আলী হাসানী নদভী বলেন, "এই সোনালি সিরিজের এক বরকতপূর্ণ সংযোজন হলো হাকিমুল উম্মত মাওলানা আশরাফ আলী থানভী রহ . এর বিশিষ্ট খলিফা ডা . মুহাম্মদ আবদুল হাই আরেফী বিরচিত 'উসওয়ায়ে রাসূলে আকরাম সাল্লাল্লাহু আলাইহি ওয়সাল্লাম' কিতাবটি, যা একজন সত্যান্বেষী এবং শরিয়ত ও সুন্নাতের অনুসারী মুসলমানের জন্য সমগ্র আমলী জীবনের পরিপূর্ণ পথপ্রদর্শক হতে পারে। এই কিতাব ঈমানিয়াত, ইবাদাত, মুআমালাত, মুআশারাত আখলাকিয়াত, পবিত্র জীবনের দিনরাত, সামাজিক ও পারিবারিক জীবন এবং আচার ব্যবহারের জন্য পথপ্রদর্শকের ভূমিকা রাখতে পারে। এই কিতাবটির আল্লাহ তায়ালা এমন গ্রহণযোগ্যতা দান করেছেন, যা সমকালীন কোনো দীনী কিতাবের ক্ষেত্রে অর্জিত হয়নি। এমনকি বিভিন্ন ভাষায় বহুসংখ্যায় ও একাধিক সংস্করণে প্রকাশিত হয়েছে এবং সেগুলো মূল কিতাবের মতোই গ্রহণযোগ্যতা পেয়েছে।"
রক্ত (চলচ্চিত্র)
রক্ত “জাজ মাল্টিমিডিয়া" ও এসকে মুভিজ প্রযোজিত ওয়াজেদ আলী সুমন পরিচালিত পরীমনি অভিনীত চলচ্চিত্র যা ২০১৬ সালের ১৩ সেপ্টেম্বর মুক্তি পায়। এই চলচ্চিত্রে অভিনয় করেন নবাগত জিয়াউল রোশান, পরীমনি, অমিত হাসান সহ আরোও অনেকে। রক্ত চলচ্চিত্রটি জাজ মাল্টিমিডিয়া প্রযোজিত ২৪ তম চলচ্চিত্র।
নির্মাণ
জাজ মাল্টিমিডিয়ার প্রযোজক আব্দুল আজিজ প্রথমে জানান, মালেক আফসারী লেডি অ্যাকশন সিনেমা করলে পরীকে নিয়েই করতে চলচ্চিত্র নির্মাণ করবেন। অন্যদিকে পরিচালক মালেক আফসারী জানান, তার অনেকদিনের আশা ছিল তার পরিচালিত ছবি দুই বাংলার দর্শক দেখবে, জাজ মাল্টিমিডিয়া তার সেই আশা পূরণ করেছেন। রক্ত ছবির কাজ শুরুর আগে থেকেই মালেক আফসারী ছবির পরিচালক হিসেবে চুক্তিবদ্ধ ছিলেন এবং সে অনুযায়ী তিনি টিম নিয়ে ভারতে ছবির শ্যুটিংও শুরু করেন। কিন্তু শ্যুটিং শুরুর অল্প কিছুদিন আগে শ্যুটিং শিডিউল নিয়ে প্রযোজকের সাথে মতের অমিল এর কারণে পরিচালনা থেকে সরে দাড়ান মালেক আফসারী। তার পরিবর্তে ওয়াজেদ আলী সুমন ছবিটির নির্মাণ কাজের দায়িত্ব গ্রহণ করেন।
অঞ্জু মহেন্দ্রু
অঞ্জু মহেন্দ্রু (জন্ম: ১১ই জানুয়ারি ১৯৪৬) হলেন একজন ভারতীয় অভিনেত্রী। তিনি কহিঁ তো হোগা-এ রেবা এবং কসৌটি জিন্দেগী কেতে কামিনী গুপ্তা চরিত্রে অভিনয় করার জন্য অধিক পরিচিত।
ব্যক্তিগত জীবন
অঞ্জু মহেন্দ্রু ১৯৪৬ সালের ১১ই জানুয়ারি তারিখে তৎকালীন ব্রিটিশ ভারতের বোম্বে প্রেসিডেন্সির বোম্বে-এ (বর্তমানে মুম্বই) জন্মগ্রহণ করেছিলেন।
অভিনেতা রাজেশ খান্নার সাথে ১৯৬৬ সাল থেকে ১৯৭২ সাল পর্যন্ত মহেন্দ্রুর দীর্ঘ সম্পর্ক ছিল। খান্নার মা চেয়েছিলেন যে তাঁরা উভয়ে শীঘ্রই বিবাহ বন্ধনে আবদ্ধ হন। উক্ত সময়ে মহেন্দ্রু মাত্র ২৭ বছর বয়সী ছিলেন এবং ১৯৬৯ সালে তিনি ব্যাপক জনপ্রিয় হয়ে ওঠেন। ১৯৭১ সালে খান্না মহেন্দ্রুকে বিয়ের প্রস্তাব দিলে তিনি বলেছিলেন যে তিনি অভিনেত্রী হিসাবে জীবন গড়তে চান বলেই তিনি তার বিয়ে স্থগিত করতে চান। খান্না মহেন্দ্রুকে ভালবাসতে থাকেন এবং তাঁর সাথে বিবাহ বন্ধনে আবদ্ধ হবেন বলে জানিয়ে রাখেন। মহেন্দ্রুর মা খান্নার প্রতি খুব আগ্রহী ছিলেন এবং খান্না তাঁদের একটি বাংলো উপহারও দিয়েছিলেন। তবে ১৯৭১ সালে গ্যারি সোবার্স এবং তার পরে ১৯৭২ সালে ইমতিয়াজ আলী ডেটিংয়ের খবর পাওয়া যাওয়ার পর বিবাহের প্রতি তাঁর অবিশ্বস্ততায় খান্না বিরক্ত হয়ে পড়েছিলেন, যার ফলস্বরূপ খান্না ১৯৭২ সালে মহেন্দ্রুর সাথে সম্পর্ক ছিন্ন করেছিলেন।
এরপরেই খান্না ববি নামক চলচ্চিত্রটি মুক্তি পাওয়ার আট মাস পূর্বে ১৯৭৩ সালের মার্চ মাসে ডিম্পল কপাড়িয়া র সাথে বিবাহ বন্ধনে আবদ্ধ হয়েছিলেন। মহেন্দ্রু এবং খান্না ১৯৮৭ সাল পর্যন্ত একে অপরের সাথে কথা বলেনি। মহেন্দ্রু ১৯৭২ থেকে ১৯৭৯ পর্যন্ত ইমতিয়াজ আলীর সাথে একটি সম্পর্কে ছিলেন তবে তিনি ১৯৭৯ সালে ইমতিয়াজের সাথে তাঁদের সম্পর্কের বিচ্ছেদ ঘটান।
১৯৮৮ সাল থেকে মহেন্দ্রু আবার খান্নার সাথে বন্ধুত্ব করেন এবং খান্নার মৃত্যুর পূর্ব পর্যন্ত মহেন্দ্রু তাঁর একজন ঘনিষ্ঠ বন্ধু হয়ে ছিলেন এবং মারা যাওয়ার সময় তাঁর পাশে ছিলেন। তিনি একটি সাক্ষাৎকারে স্বীকার করেছিলেন যে নিজের অপরিপক্কতার কারণেই তিনি একাত্তরে খান্নার বিয়ের প্রস্তাবকে অলসভাবে প্রত্যাখ্যান করেছিলেন, এবং তিনি যদি উক্ত সময়ে তাঁকে বিবাহ করতেন তবে আজকে তিনি তাঁর স্ত্রী হতেন।
কর্মজীবন
মহেন্দ্রু মাত্র ১৩ বছর বয়সে মডেলিং শুরু করেছিলেন। তাঁকে কবি ও গীতিকার কাইফি আজমি খুঁজে বের করেছিলেন; যিনি পরবর্তীকালে তাঁকে বাসু ভট্টাচার্যের কাছে সুপারিশ করেছিলেন। বাসু তাঁকে ১৯৬৬ সালে মুক্তিপ্রাপ্ত উসকি কাহানি নামক চলচ্চিত্রে অভিনয় করার সুযোগ দিয়েছিলেন। উসকি কাহানি মহেন্দ্রুর অভিনীত প্রথম চলচ্চিত্রের পাশাপাশি বাসু ভট্টাচার্যের প্রথম পরিচালিত চলচ্চিত্র ছিল।
জামালপুর পল্লী বিদ্যুৎ সমিতি
জামালপুর পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। জামালপুর পল্লী বিদ্যুৎ সমিতি ময়মনসিংহ বিভাগের জামালপুর জেলায় ০৮টি জোনাল অফিস, ০৫টি সাব-জোনাল অফিস, ০১টি এরিয়া অফিস এবং ২৩টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। জামালপুর পল্লী বিদ্যুৎ সমিতি নিবন্ধিত হয় ২৩ আগস্ট, ১৯৮৪ সালে এবং বানিজ্যিকভাবে বিদ্যুতায়িত হয় ১৪ ফেব্রুয়ারি, ১৯৮৭ সালে।
ইতিহাস
জামালপুর পল্লী বিদ্যুৎ সমিতির যাত্রা শুরু হয় ১৯৮৪ সালে। এ সমিতির অধীনে ১৮টি উপজেলা, ৮৩টি ইউনিয়ন ও ২০৪৪টি গ্রাম রয়েছে। এর সদর দপ্তর জামালপুর জেলার বেলটিয়ায় অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
অনিতা দেবী
এছাড়াও ২০১৬ সালে হ্যানোভারে অনুষ্ঠিত আন্তর্জাতিকে অনিতা ১০ মিটার এয়ার পিস্তল (দলগত ইভেন্ট) জিতেছিলেন এবং ২৫ মিটার এয়ার পিস্তলে (দলগত ইভেন্ট) একটি ব্রোঞ্জ জিতেছিলেন। তিনি হরিয়ানা পুলিশে হেড কনস্টেবল হিসেবে কর্মরত।
ব্যক্তিগত জীবন
অনিতার জন্ম হরিয়ানার পালওয়াল জেলার লালপড়া গ্রামে। তাঁর বাবা একজন কুস্তিগীর হওয়ায়, তাঁকে একই খেলায় এগিয়ে নিয়ে যেতে চেয়েছিলেন। কিন্তু অনিতা কুস্তিতে আগ্রহী ছিলেন না।
কর্মজীবন
২০০৮ সালে, অনিতা হরিয়ানা পুলিশে কনস্টেবল হিসেবে যোগদান করেন। এর পর অনিতার শ্যুটিংয়ে আগ্রহ তৈরি হয়। শ্যুটিং অনুশীলনের জন্য অনিতাকে তাঁর বিভাগ থেকে বিশেষ অনুমতি নিতে হয়েছিল। তিনি কুরুক্ষেত্রের গুরুকুল রেঞ্জে প্রশিক্ষণ শুরু করেন। ২০১৩ সালে, তিনি অল ইন্ডিয়া পুলিশ চ্যাম্পিয়নশিপে তিনটি স্বর্ণপদক জিতেছিলেন। খেলতে গিয়ে পুলিশের কাজ থেকে দূরে থাকার কারণে, তিনি পুলিশে বিভাগীয় চাপের সম্মুখীন হতে শুরু করেন। শ্যুটিং এবং চাকরির মধ্যে যে কোন একটিকে বেছে নেওয়ার জন্য তাঁর ওপর চাপ সৃষ্টি হয়। তিনি পদত্যাগ করার এবং খেলা চালিয়ে যাওয়ার সিদ্ধান্ত নিয়েছিলেন। তবে হরিয়ানা পুলিশ তাঁর পদত্যাগ প্রত্যাখ্যান গ্রহণ করেনি। দেবী ২০১১ থেকে ২০১৯ সাল পর্যন্ত জাতীয় স্তরে পদক জিতেছেন।
আখড়াচণ্ডী মন্দির
আখাদাচান্দী মন্দির ভারতের উড়িষ্যা রাজ্যের ভুবনেশ্বরের ১০ তম শতাব্দীর মন্দির। বাঁদু সাহি শহরে  দক্ষিণ-পশ্চিমাঞ্চলের মন্দিরটি অবস্থিত।
বিবরণ
মার্কণ্ডেসভরা মন্দিরের পূর্বে ১৫  মিটার পূর্ব এবং মহিনী মন্দিরের উত্তর-পশ্চিমে এটি ৩০  মিটার দূরত্বে অবস্থিত। এখানে পূজিত  দেবতা মাহিশসুরমার্দিনী। মন্দির দক্ষিণ দিকে মুখোমুখি  এবং মন্দিরের  দেবতা পূর্ব দিকে মুখোমুখি স্থাপিত। এখানে দুর্গাষ্টমী ও বালাভাগা মত বিভিন্ন ধর্মীয় পূজা করা হয়। মন্দিরটি ভুবনেশ্বর মিউনিসিপাল কর্পোরেশনের দ্বারা পরিচালিত হয়। এটি সংরক্ষণের ন্যায্য অবস্থায় রয়েছে। এই মন্দিরটির মেরামত করা হয় ওড়িশা রাজ্য পুরাতত্ত্ব কর্তৃক ১০ এবং ১১ অর্থ কমিশন পুরস্কার দেওয়া হয়েছে। মন্দিরের পূর্বদিকে বিন্দুজারগর ট্যাংক ৬.৪০ মিটার দূরত্বে, পশ্চিম দিকে মার্কণ্ডেয় মন্দির এবং দক্ষিণ পাশে অবস্থিত বেসরকারি আবাসিক ভবন রয়েছে।
স্থাপত্য বৈশিষ্ট্য
মন্দিরে অলঙ্কৃত বালি পাথর ব্যবহার করে কলিঙ্গ শৈলী দ্বারা নির্মিত হয়েছে। প্রধান মন্দির একটি খাখারা দেউল। এটা ১.২৮ মিটার x ১.৮৩ মিটার পরিমাপের পরিকল্পনায় আয়তক্ষেত্রাকার। বর্ধিতকরণে, বর্ধন খাখরা  আদেশের পাভাগা থেকে মাস্টআকা  ৪২.৯৪ মিটার উচ্চতায় অবস্থিত। উপরে থেকে নিচে পর্যন্ত মন্দিরটি রয়েছে বাদা, গণ্ডি ও মস্তকা। পাঁচগুণ বিভাজনের মাধ্যমে বাদের ব্যবস্থা ১.৭৪  মিটার। নিচের অংশে পলাগা উচ্চতা ০.২৬ মিটার পরিমাপ করে। ঝাঁঝ ০.৫২ মিটার পরিমাপ করে বাঁধা ছাঁচনির্মাণের একটি সেট দ্বারা তালা জঙ্গ ও ঊর্ধ্বাঙ্গায় বিভক্ত। বাঁধানা ০.০৮ মিটার এবং ০.২৬  মিটার মধ্যে বারান্দা ব্যবস্থা। মন্দিরের গান্ধী খখারের আদেশে রয়েছে, যা তিনটি টেরিসের  আধা নলাকার ছাদ দিয়ে সাজানো হয়। মন্দিরের মস্তকা দুপাশে উভয় গজক্রান্তা দ্বারা গঠিত কলস গঠিত।
আলংকারিক বৈশিষ্ট্য
মন্দিরের প্রধান দরজাটি ১.১০ মিটার x ০.৬৫ মিটার পরিমাপ দুটি খণ্ডে দিয়ে সজ্জিত করা হয়েছে। প্রধান প্রবেশদ্বার ছাড়াও পূর্ব ও উত্তর দেয়ালের মধ্যে দুটি সহায়ক প্রবেশদ্বার রয়েছে। এই দুটি প্রবেশদ্বার পরিমাপ এককভাবে হল ০.৯২ মি × ০.৫৯ মিটার।
২০২২–২৩ নিউজিল্যান্ড পুরুষ ক্রিকেট দলের পাকিস্তান সফর
২০২২–২৩ নিউজিল্যান্ড পুরুষ ক্রিকেট দলের পাকিস্তান সফর দ্বারা নিচের যেকোনও একটি বোঝানো যেতে পারে:
টনি উরা
টনি উরা (জন্ম: ১৫ অক্টোবর ১৯৮৯) একজন পাপুয়া নিউ গিনির ক্রিকেটার। উরা ডানহাতি উদ্বোধনী ব্যাটসম্যান হিসাবে খেলেন।
২০০৮ অনূর্ধ্ব-১৯ বিশ্বকাপ এবং ২০১০ অনূর্ধ্ব-১৯ বিশ্বকাপে পাপুয়া নিউ গিনির অনূর্ধ্ব-১৯ দলের হয়ে বয়স ভিত্তিক গ্রুপের ক্রিকেট খেলেন। ২০১১ বিশ্ব ক্রিকেট লীগ তৃতীয় বিভাগের খেলায় বারমুডার বিপক্ষে লিস্ট এ ক্রিকেটে অভিষেক করেন। তিনি প্রতিযোগিতায় আরও ৫টি লিস্ট এ ম্যাচ খেলেছিলেন, শেষটি ছিল হংকংয়ের বিপক্ষে। প্রতিযোগিতায় ৬ ম্যাচে ১৫.৩৩ গড়ে ৯২ রান সংগ্রহ করেছিলেন, যার মধ্যে একটি অর্ধশতক ছিল। এটি ছিল তার সর্বোচ্চ স্কোর এবং অর্জন করে বারমুডার বিপক্ষে।
৮ নভেম্বর ২০১৪ - এ অস্ট্রেলিয়ায় হংকংয়ের বিপক্ষে পাপুয়া নিউগিনির হয়ে একদিনের আন্তর্জাতিক (ওডিআই) ক্রিকেটে অভিষেক করেন। টুয়েন্টি২০ আন্তর্জাতিক ক্রিকেটে অভিষেক হয় আয়ারল্যান্ড বিরুদ্ধে ২০১৫ আইসিসি বিশ্ব টুয়েন্টি২০ বাছাইপর্ব প্রতিযোগিতায় ১৫ জুলাই ২০১৫ তারিখে।
২০১৮ ক্রিকেট বিশ্বকাপ বাছাইপর্বে, উরা আয়ারল্যান্ডের বিপক্ষে ১৪২ বলে ১৫১ রান করে ্থএকটি জাতীয় রেকর্ড তৈরি করেন, যদিও খেলায় তার দল পরাজিত হয়। পরের ম্যাচে ওয়েস্ট ইন্ডিজের বিপক্ষে দুটি দলের মধ্যকার উদ্বোধনী ওডিআই খেলায় অ্যাশলে নার্সের বলে দুটি ছক্কা মেরে ৪৫ বলে ৩৭ রান সংগ্রহ করেছিলেন। ক্রিকেট বিশ্বকাপ বাছাইপর্বের টুর্নামেন্টের সমাপ্তির পরে, আন্তর্জাতিক ক্রিকেট কাউন্সিল (আইসিসি) উরাকে পাপুয়া নিউ গিনির দলে উঠতি তারকা হিসাবে চিহ্নিত করেছে।
২০১৮ সালের আগস্টে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব প্রতিযোগিতার গ্রুপ এ'র জন্য সে পাপুয়া নিউ গিনির দলের প্রতিনিধিত্ব করে। পাপুয়া নিউ গিনির বাছাইপর্বের সামোয়ায়ের বিপক্ষে, উরা ৫৫ বলেই ১২০ রান করেছিলেন। মার্চ ২০১৯ সালে, তাকে পাপুয়া নিউ গিনির দলে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব প্রতিযোগিতার আঞ্চলিক ফাইনালের জন্য তার নাম রাখা হয়েছিল। ২৩ মার্চ ২০১৯, ফিলিপাইনের বিপক্ষে পাপুয়া নিউ গিনির প্রথম ব্যাটসম্যান হিসাবে উরা  টুয়েন্টি২০ আন্তর্জাতিকে সেঞ্চুরী করে ও অপরাজিত ১০৭ রান সংগ্রহ করেছিলেন।  টুর্নামেন্টে তিনি চার ম্যাচে ২৪৩ রান নিয়ে শীর্ষস্থানীয় রান সংগ্রহকারী ছিলেন। পরের মাসে, নামিবিয়ায় আইসিসি ওয়ার্ল্ড ক্রিকেট লীগ দ্বিতীয় বিভাগ টুর্নামেন্টের জন্য পাপুয়া নিউ গিনির দলে তাকে নাম দেওয়া হয়েছিল।
২০১৯ সালের জুনে, তিনি প্যাসিফিক গেমসে পুরুষ টুর্নামেন্টে পাপুয়া নিউ গিনি ক্রিকেট দলের প্রতিনিধিত্ব করার জন্য নির্বাচিত হয়েছিলেন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য পাপুয়া নিউ গিনির দলের প্রতিনিধিত্ব করার সুযোগ পান তিনি।
কালাহাণ্ডি জেলা
কালাহান্ডি জেলা (କଳାହାଣ୍ଡି ଜିଲ୍ଲା) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৩৫৪ বঙ্গাব্দে(১লা জানুয়ারী ১৯৪৮ খ্রিস্টাব্দ) ওড়িশা জেলাগঠনের সময় কালাহান্ডি, পাটনা ও সোনপুর একত্রিত করে কালাহান্ডি জেলা গঠন করা হয়৷ ১৫ই কার্তিক ১৩৫৬ বঙ্গাব্দে(১লা নভেম্বর ১৯৪৯ খ্রিস্টাব্দ) সোনপুর ও পাটনা পৃৃথক করে ও সম্বলপুর জেলার নূয়াপড়া মহকুমা জেলাটির সঙ্গে যুক্ত করা হয়৷ ১৩৬৯ বঙ্গাব্দে(১৯৬২ খ্রিস্টাব্দ) কালাহান্ডি জেলার কাশীপুর তহশিল কোরাপুট জেলার সঙ্গে যুক্ত করা হয়৷ আবার ১৩ই চৈত্র ১৩৯৯ বঙ্গাব্দে(২৭শে মার্চ ১৯৯৩ খ্রিস্টাব্দ) জেলাটির থেকে নূয়াপড়া মহকুমা পৃৃথক করে বর্তমান কালাহান্ডি জেলাটি গঠন করা হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ভবানিপাটনা শহরে অবস্থিত এবং ভবানিপাটনা মহকুমা ও ধর্মগড় মহকুমা নিয়ে গঠিত৷
অবস্থান
জেলাটির উত্তরে ওড়িশা রাজ্যের বলাঙ্গির জেলা৷ জেলাটির উত্তর পূর্বে(ঈশান) ওড়িশা রাজ্যের কন্ধমাল জেলা৷ জেলাটির পূর্বে ওড়িশা রাজ্যের রায়গড়া জেলা৷ জেলাটির দক্ষিণ পূর্বে(অগ্নি) ওড়িশা রাজ্যের রায়গড়া জেলা৷ জেলাটির দক্ষিণে ওড়িশা রাজ্যের কোরাপুট জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের নবরঙ্গপুর জেলা৷ জেলাটির পশ্চিমে ওড়িশা রাজ্যের নূয়াপড়া জেলা ও ছত্তীসগঢ় রাজ্যের গরিয়াবন্দ জেলা৷ জেলাটির উত্তর পশ্চিমে(বায়ু) ওড়িশা রাজ্যের বলাঙ্গির জেলা৷
জেলাটির আয়তন ৭৯২০ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ৫.০৯%৷
ভাষা
কালাহান্ডি জেলায় প্রচলিত ভাষাসমূহের পাইচিত্র তালিকা নিম্নরূপ -
কালাহান্ডি জেলাতে বসবাসকারী সিংহভাগ ওড়িয়াভাষী সম্বলপুরি/কোশলি ভাষাতে সাবলীল৷
জনসংখ্যার উপাত্ত
মোট জনসংখ্যা ১৩৩৫৪৯৪(২০০১ জনগণনা) ও ১৫৭৬৮৬৯(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১১তম৷ ওড়িশা রাজ্যের ৩.৭৬% লোক কালাহান্ডি জেলাতে বাস করেন৷ জেলার জনঘনত্ব ২০০১ সালে ১৬৯ ছিলো এবং ২০১১ সালে তা বৃদ্ধি পেয়ে ১৯৯ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৮.০৭%, যা ১৯৯১-২০১১ সালের ১৮.০৯% বৃদ্ধির হারের প্রায় সমান৷ জেলাটিতে লিঙ্গানুপাত ২০১১ অনুযায়ী ১০০৩(সমগ্র) এবং শিশু(০-৬ বৎ) লিঙ্গানুপাত ৯৫৭৷
২০২২–২৩ নিউজিল্যান্ড পুরুষ ক্রিকেট দলের পাকিস্তান সফর (ডিসেম্বর ২০২২)
২০২২ সালের এপ্রিল মাসে পাকিস্তান ক্রিকেট বোর্ড (পিসিবি) সিরিজটি অনুষ্ঠিত হওয়ার কথা নিশ্চিত করে। এ সফরটি শেষ হওয়ার পর ২০২১ সালের সেপ্টেম্বর মাসে পাকিস্তানের বিপক্ষে নিউজিল্যান্ডের বাতিল হয়ে যাওয়া সিরিজের পরিপ্রেক্ষিতে আরেকটি অতিরিক্ত সিরিজ খেলতে নিউজিল্যান্ড দল পাকিস্তান সফর করবে।  ২০২২ সালের অক্টোবর মাসে সফরের সূচি ঘোষিত হয়, যে সূচির ম্যাচসমূহকে পরবর্তীতে এক দিন এগিয়ে আনা হয়। টেস্ট সিরিজ শুরুর আগে মুলতানে অনুষ্ঠিতব্য ২য় টেস্ট ম্যাচের আয়োজনস্থল পরিবর্তন করে ম্যাচটিকে করাচিতে নিয়ে আসা হয়।
টেস্ট সিরিজ শুরুর আগে কেন উইলিয়ামসন নিউজিল্যান্ডের টেস্ট দলের অধিনায়কত্ব থেকে সরে দাঁড়ালে টিম সাউদিকে নিউজিল্যান্ডের নতুন টেস্ট অধিনায়কের দায়িত্বে নিযুক্ত করা হয়।
টেস্ট সিরিজটি ০–০ ব্যবধানে ড্র হয়। ওডিআই সিরিজে নিউজিল্যান্ড ২–১ ব্যবধানে জয়লাভ করে।
দলীয় সদস্য
টেস্ট সিরিজ শুরু হওয়ার আগ পাকিস্তানের টেস্ট দলে মির হামজা, শাহনেওয়াজ দাহানি ও সাজিদ খানকে যোগ করা হয়। টেস্ট সিরিজ চলার সময় নিউজিল্যান্ডের ওডিআই দলে অ্যাডাম মিলনার পরিবর্তে ব্লেয়ার টিকনারকে নেয়া হয়। চোটের কারণে ম্যাট হেনরি নিউজিল্যান্ডের ওডিআই দল থেকে ছিটকে যান।
রফিক তাগি
রফিক তাগি (৫ আগস্ট ১৯৫০, খোশচোবানি, মাসলি জেলা, আজারবাইজান — ২৩ নভেম্বর ২০১১, বাকু, আজারবাইজান) ছিলেন একজন আজারবাইজানি ছোটগল্প লেখক এবং একজন সাংবাদিক। তিনি সনৎ নামে একটি সংবাদপত্রের জন্য কাজ করতেন। "ইউরোপ এবং মার্কিন" নামে একটি নিবন্ধ লেখার দায়ে পুলিশ তাকে এবং সনতের সম্পাদক সামির সাদাগাতোগলুকে গ্রেপ্তার করা হয় নিবন্ধটিকে ইসলাম এবং ইসলামের নবী মুহাম্মাদের সমালোচনা বলে সাব্যস্ত করে। তাকে জাতিগত বিদ্বেষ উস্কে দেওয়ার অভিযোগে অভিযুক্ত করে তিন বছরের কারাদণ্ড দেওয়া হয়েছিল। কয়েক মাস পরে রাষ্ট্রপতির ক্ষমায় মুক্তি পেলে তাকে একটি গাড়ি পার্কে হত্যা করা হয়।
হত্যা
তাগির পরিবার উদ্বেগ প্রকাশ করে যে ওই ঘটনার পর থেকে এক সপ্তাহের মধ্যেও কাউকে হত্যার জন্য দায়ী করা হয়নি এবং তাগি চিকিৎসাজনিত অবহেলার কারণে মারা গেছেন বলে তারা স্বাস্থ্য মন্ত্রণালয় ও ক্লিনিকের প্রধান চিকিৎসকের বিরুদ্ধে মামলা করার ইচ্ছার কথা জানান। উপরন্তু, তারা পশ্চিমা দেশগুলোর মধ্যে কোন একটিতে রাজনৈতিক আশ্রয় নেওয়ার পরিকল্পনাও ঘোষণা করে।
২০১১ সালের ১৫ ডিসেম্বর ইউরোপীয় পার্লামেন্ট একটি প্রস্তাব পাস করে যেখানে তারা রফিক তাগি হত্যার নিন্দা জানায়।
আজারবাইজানে
অনুসন্ধানী সাংবাদিক এবং তাগির সহ-কলামিস্ট খাদিজা ইসমাইলোভা এই হত্যাকাণ্ডকে উগ্র ইসলামপন্থীদের উপর দোষারোপ করেছেন যারা ইরানের গোপন গোয়েন্দা তথ্যের সাথে ঘনিষ্ঠভাবে কাজ করছে।
বংশীবাদক এলশাদ আব্দুললায়েভ বিশ্বাস করেন যে জাতীয় নিরাপত্তা মন্ত্রণালয়ের জেনারেল আকিফ চোভদারোভ এই হত্যার জন্য দায়ী।
ইরানে
বাকুতে অবস্থিত ইরানের দূতাবাস এই হত্যাকাণ্ডের সাথে ইরান কে কোনভাবেই যুক্ত নয় বলে সমস্ত অভিযোগ অস্বীকার করেছে এবং অভিযোগগুলিকে "ভিত্তিহীন" বলে অভিহিত করেছে।
এ ক্ষেত্রে ভিন্নমতাবলম্বী আইনবিদ মোহসেন কাদিভার সম্প্রতি মৃত আয়াতুল্লাহর ছেলের সাথে ফতোয়ার বৈধতা নিয়ে তীব্র নৈতিক ও আইনগত বিতর্কে লিপ্ত হন। তিনি যুক্তি দেখিয়েছিলেন যে ফতোয়ার আঞ্চলিক বহির্ভূত প্রয়োগ অমানবিক, বিদ্বেষপূর্ণ এবং অসাংবিধানিক।
আল মিনহাজ বি শারহি সাহিহিল মুসলিম
আল মিনহাজ বি শারহি সাহিহিল মুসলিম বা সাহিহ মুসলিম বি শারহিন নববি হল সহিহ মুসলিমের ভাষ্য গ্রন্থ। এটি রচনা করেন বিখ্যাত ইসলামি পণ্ডিত ইয়াহিয়া ইবনে শরাফ আন নববি।
হাইদগাঁও উচ্চ বিদ্যালয়
হাইদগাঁও উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
অবস্থান
প্রতিষ্ঠানটি চট্টগ্রাম জেলার পটিয়া উপজেলার হাইদগাঁও ইউনিয়নে অবস্থিত।
ইতিহাস
১৯৭০ সালে জনাব ইব্রাহিম ফকির নামের এক দানবীরের দানকৃত ভূমির উপর বিদ্যালয়টি প্রতিষ্ঠিত হয়।
শিক্ষকবৃন্দ
বিদ্যালয়ের প্রধান শিক্ষক জনাব আব্দুল মান্নান। এছাড়া আরো অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
শিক্ষা কার্যক্রম
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ১১ শতাধিক শিক্ষার্থী এ বিদ্যালয়ে অধ্যয়নরত আছে।
ফলাফল ও কৃতিত্ব
বিগত বছরের পাশের হার ৮৫%।
ময়নামতি ঢিবি ১ক
ময়নামতী ঢিবি ১ক বাংলাদেশের কুমিল্লা জেলার ময়নামতীতে অবস্থিত একটি প্রত্নতাত্ত্বিক স্থাপনা। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
স্থাপত্য বৈশিষ্ট্য
খনন কার্য‌ের মাধ্যমে এখানকার ছয়টি দীর্ঘ দেওয়াল, রাস্তা, সংযোগ সড়ক, প্রবেশপথ ও অন্যান্য নিদর্শন পাওয়া গেছে। নিদর্শন অনুযায়ী এখানকার নির্মাণ এলাকার সংখ্যা ১০টি এবং এগুলি ছিল আয়তাকার। এর মধ্যে বৃহৎ নির্মাণ কাঠামো পাঁচটি, মুক্তাঙ্গন পাঁচটি। এছাড়াও এখানে একটি প্রবেশপথ ছিল।
রিচার্ড স্টিফেন মুলার
রিচার্ড স্টিফেন মুলার ইউনিভার্সিটি অব ক্যালিফোর্নিয়া, বার্কলে এর তড়িৎ প্রকৌশল ও কম্পিউটার বিজ্ঞানের একজন অধ্যাপক। তিনি মাইক্রোইলেক্ট্রোমেকানিক্যাল সিস্টেমের প্রতিষ্ঠা এবং উন্নয়নে অবদান রেখেছেন।
জীবনী
মুলার নিউজার্সির স্টিভেন্স ইনস্টিটিউট অব টেকনোলজি থেকে ১৯৫৫ সালে মেকানিক্যাল ইঞ্জিনিয়ারিংয়ে ডিগ্রি অর্জন করেন। তিনি ক্যালিফোর্নিয়া ইনস্টিটিউট অব টেকনোলজি থেকে ১৯৫৭ সালে এমএস এবং ১৯৬২ সালে পিএইচডি ডিগ্রি অর্জন করেন। তিনি ১৯৫৫ থেকে ১৯৬২ সাল পর্যন্ত হিউস এয়ারক্রাফট কোম্পানির টেকনিক্যাল স্টাফের সদস্য ছিলেন। তিনি ১৯৬২ সালে ইউনিভার্সিটি অব ক্যালিফোর্নিয়া, বার্কলেতে শিক্ষক হিসেবে যোগদান করেন। তিনি ২০১৩ সালে আইইইই/আরএসই ওলফসন জেমস ক্লার্ক ম্যাক্সওয়েল অ্যাওয়ার্ড লাভ করেন।
অস্ট্রেলিয়ার অর্থনীতি
অস্ট্রেলিয়ার অর্থনীতি একটি অত্যন্ত উন্নত মিশ্র অর্থনীতি। ২০২১ সালের হিসাবে, অস্ট্রেলিয়া ছিল নামমাত্র জিডিপি (স্থূল অভ্যন্তরীণ উৎপাদন) দ্বারা ১২তম বৃহত্তম জাতীয় অর্থনীতি ক্রয়ক্ষমতার জিডিপি অনুযায়ী ১৮তম বৃহত্তম এবং ২৫তম বৃহত্তম পণ্য রপ্তানিকারক এবং ২০তম বৃহত্তম পণ্য আমদানিকারক ছিল অস্ট্রেলিয়া মার্চ ২০১৭ আর্থিক ত্রৈমাসিকে উন্নত বিশ্বের নিরবচ্ছিন্ন জিডিপি বৃদ্ধির দীর্ঘতম দৌড়ের রেকর্ড ছিল। এটি ছিল ১০৩তম ত্রৈমাসিক এবং ২৬তম বছর যেহেতু দেশে একটি প্রযুক্তিগত মন্দা ছিল (টানা দুই চতুর্থাংশ নেতিবাচক বৃদ্ধি)৷ ২০২১ সালের জুন পর্যন্ত, দেশের জিডিপি অনুমান করা হয়েছিল A$ ১.৯৮ ট্রিলিয়ন অস্ট্রেলীয় ডলার।
ইশকিয়া
ইশকিয়া ২০১০ সালের একটি ব্লাক কমেডি চলচ্চিত্র যেখানে অভিনয় করেছেন নাসিরুদ্দিন শাহ, বিদ্যা বালান, আরশাদ ওয়ার্সী ও সালমান শহীদ। চলচ্চিত্রটি পরিচালনা করেন অভিষেক চৌবে। ২০১০ সালের ২৯ জানুয়ারি চলচ্চিত্রটি মুক্তি পায়।
বহিঃসংযোগ
Ishqiya
ফ্রাঙ্কফুর্ট বিশ্ববিদ্যালয় গ্রন্থাগার
থাম্ব|গ্রন্থাগার ভবন থাম্ব|লাইব্রেরির ভিতরে ফ্রাঙ্কফুর্ট বিশ্ববিদ্যালয় গ্রন্থাগার (জার্মান: Universitätsbibliothek Frankfurt am Main বা Universitätsbibliothek Johann Christian Senckenberg)  জার্মানির ফ্রাংকফুর্ট এ গ্যাটে বিশ্ববিদ্যালয়ে অবস্থিত একটি গ্রন্থাগার। জার্মান বিশ্ববিদ্যালয়ের গ্রন্থাগারগুলোর মধ্যে অন্যতম গ্রন্থাগার এটি। গ্রন্থাগারটি প্রাচীনতম গ্রন্থাগারও বটে।
সংক্ষিপ্ত বিবরণ
পনেরো শতকের দিকে শহরের লাইব্রেরী হিসেবে এর গোড়া পত্তন হয়। ১৯১৪ সালে ফ্রাঙ্কফুর্ট বিশ্ববিদ্যালয় প্রতিষ্ঠার পর একে বিশ্ববিদ্যালয়ের অধীনে আনা হয়। বিশ্ববিদ্যালয় কর্তৃপক্ষ তখন থেকে এই গ্রন্থাগার রক্ষণাবেক্ষণ করছে।
ফ্রাঙ্কফুর্ট বিশ্ববিদ্যালয় গ্রন্থাগারটি Collection of German Prints এর সদস্য প্রতিষ্ঠান।
সাহালে হিমবাহ
সাহালে হিমবাহ (Sahale Glacier) ওয়াশিংটন, যুক্তরাষ্ট্রের উত্তর ক্যাসকেড জাতীয় উদ্যান-এর সাহালে পর্বতের দক্ষিণ ঢালে অবস্থিত একটি হিমবাহ। এর দৈর্ঘ্য প্রায় এবং এবং  থেকে এর ঢাল নেমে এসেছে। সাহালে ডেভেনপোর্ট হিমবাহ দ্বারা উত্তরপূর্বে এবং কুইয়েন সেইব হিমবাহ দ্বারা উত্তর দিকে শৈলশিরা দ্বারা পৃথকীকৃত।
সুরাট ইউনিয়ন
সুরাট ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৯৫.৬৭ কিমি২ (৩৬.৯৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,২৭৪ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ১২টি।
বিশিষ্ট ব্যক্তিগণঃ ১। বদর উদ্দিন মৌলভী (বাগডাঙ্গা, মৌলভীপাড়া)। ২। রইচ উদ্দিন মৌলভী (বাগডাঙ্গা, মৌলভীপাড়া)। ৩। মাওলানা আবু বকর সিদ্দিক (বাগডাঙ্গা, মৌলভী পাড়া)।
বলিয়াদী বহুমুখী উচ্চ বিদ্যালয়
বলিয়াদী বহুমুখী উচ্চ বিদ্যালয় একটি ঐতিহ্যবাহী স্বায়ত্তশাসিত অনাবাসিক শিক্ষা প্রতিষ্ঠান। ১৯৩৭ সালে বিদ্যালয়টি প্রতিষ্ঠিত হয়।
ইতিহাস
১৯৩৭ সালে বিদ্যালয়টি প্রতিষ্ঠিত হয়।
প্রাতিষ্ঠানিক ব্যবস্থা
বিদ্যালয়টিতে প্রধান শিক্ষক ও সহকারী প্রধান শিক্ষক সহ শিক্ষক-শিক্ষিকার সংখ্যা দাঁড়ায় ১২ জন। ক্লাস শুরু হয় সকাল ৯.০০ ঘটিকায় এবং শেষ হয় বিকেল ৪.০০ ঘটিকায়।
শিক্ষা সুবিধাসমূহ
একটি গ্রন্থাগার, আধুনিক যন্ত্রপাতি সমৃদ্ধ একটি বিজ্ঞানাগার, কম্পিউটার ল্যাবরেটরি, নামাজঘর রয়েছে বিদ্যালয়টিতে। বিদ্যালয়ে পড়াশোনার পাশাপাশি সহপাঠ্যক্রমিক কার্যক্রম যেমন বার্ষিক মিলাদ মাহফিল, বার্ষিক ক্রীড়া প্রতিযোগিতা, বার্ষিক পুরস্কার বিতরণী অনুষ্ঠান আয়োজন করা হয়।
দামেস্কের আরব একাডেমি
দামাস্কাসের আরব একাডেমি ( مجمع اللغة العربية بدمشق : مجمع اللغة العربية بدمش ق) ) হল আরবি ভাষা নিয়ন্ত্রণকারী প্রাচীনতম একাডেমি, যেটি ১৯১৮ সালে সিরিয়ার বাদশাহ প্রথম ফয়সালের শাসনামলে প্রতিষ্ঠিত হয়েছিল।এটি আল-আদিলিয়াহ মাদ্রাসায় ভিত্তিক এবং এটি ইউরোপের ভাষা একাডেমিগুলির আদলে তৈরি এবং আকাদেমি ফ্রঁসেজ উদাহরণের সুস্পষ্ট রেফারেন্সের সাথে প্রতিষ্ঠিত।
আরব বিশ্বের প্রধান অংশে উসমানীয় আধিপত্য এবং উসমানীয় তুর্কি ভাষার ব্যবহারের দীর্ঘ সময় পর আরবীকরণ এই একাডেমির প্রধান লক্ষ্য ছিল। প্রতিষ্ঠার পর থেকে, এটি আরবি ভাষার অধ্যাপকদের উল্লেখযোগ্য কমিটি দ্বারা পরিচালিত হয়েছে, পণ্ডিত এবং বিশেষজ্ঞরা আরবকরণের জন্য ব্যাপকভাবে গৃহীত কার্যধারা এবং রেকর্ডগুলিকে অভিযোজিত করে রাষ্ট্রের প্রতিষ্ঠান এবং বহু আরব দেশের দৈনন্দিন জীবনে আরবির ব্যবহার পুনরায় ছড়িয়ে দিতে পারে।
এই একাডেমির পরিচালকরা ছিলেন নিম্নরূপ:
খাজা দু কোহ জেলা
খাজা দু কোহ আফগানিস্তানের জওজান প্রদেশের একটি জেলা, যেটি কারাকুম মরুভূমিতে অবস্থিত। ভৌগোলিক অবস্থান অনুযায়ী জেলাটির পশ্চিমে ফারিয়াব প্রদেশ, উত্তরে খামিয়াব জেলা, পূর্বে মিনজাইক জেলা এবং দক্ষিণে শেবারঘান জেলা সীমানা রয়েছে। ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৩,৯০০ জন এর মত। জেলাটির রাজধানী শহরের নাম হচ্ছে খাজা দু কোহ এবং যেটি জেলার দক্ষিণ অংশে অবস্থান করছে।
চরমুগুরিয়া ইকোপার্ক
চরমুগুরিয়া ইকোপার্ক বাংলাদেশের মধ্যাঞ্চলের ঢাকা বিভাগের মাদারীপুর জেলায় অবস্থিত ইকোপার্ক।
জুডি মিনক্স
জুডি মিনক্স (জন্ম: আ. ১৯৮৯) একজন ফরাসি পর্নোগ্রাফিক অভিনেত্রী। তিনি যৌনকর্মী, কুইয়ার এবং নারীবাদী কর্মী হিসেবে নিজের পরিচয় দেন।
অনুনাসিক প্ল্যাকোড
অনুনাসিক প্ল্যাকোড, ইংরেজিতে: Nasal placode (অথবা অলফ্যাক্টরি প্ল্যাকোড ) থেকে নাকের অলফ্যাক্টরি এপিথেলিয়াম সৃষ্টি হয়। ফ্রন্টোনাসাল প্রসেস থেকে অনুনাসিক প্লাকোড দুটি ঘন এক্টোডার্ম হিসেবে বিকশিত হয়। এগুলো থেকে নাক, উপরের ঠোঁটের ফিলট্রাম এবং প্রাথমিক তালু (primary palate) উদ্ভূত হয়।
জুডি মিনক্স
জীবনী
জুডি মিনক্স প্যারিসে জন্মগ্রহণ করেন এবং তিনি তিউনিসীয় এবং আলজেরীয় বংশোদ্ভূত। ২০০৫ সালে যখন তিনি হাই স্কুলে ছিলেন তখন তিনি একটি নারীবাদী সংগঠনে যোগ দেন। ২০০৭ সালে তিনি ১৮ বছর বয়সের পরে একজন পর্ন অভিনেত্রী হয়ে ওঠেন। তিনি কুইয়ার এবং নারীবাদী পর্ন আন্দোলনের সাথে জড়িত। তার পর্ন ক্যারিয়ারের পাশাপাশি, তিনি তার পড়াশোনা চালিয়ে যান এবং তিনি ইংরেজিতে ডিগ্রি অর্জন করেন। জুডি মিনক্স যৌনকর্মীদের অধিকার কর্মী এবং তিনি ফরাসি যৌনকর্মীদের ট্রেড ইউনিয়ন (স্ট্রাস) এর খুবই কাছের লোক। তিনি যৌন শিক্ষার কর্মশালাও দিয়েছেন।
অনুনাসিক প্ল্যাকোড
বিকাশ
মানব ভ্রূণীয় বিকাশের পঞ্চম সপ্তাহের দিকে প্ল্যাকোডগুলো আকারে বৃদ্ধি পায়। বিকাশের ষষ্ঠ সপ্তাহে প্রতিটি প্ল্যাকোডের কেন্দ্র ভিতরমুখে প্রবর্ধিত হয়ে দুটি অনুনাসিক কূপ (nasal pit) তৈরি করে। ইনভ্যাজিনেশনগুলো পরবর্তীকালে অলফ্যাক্টরি এপিথিলিয়ামে পরিণত হয়, যা নাসা গহ্বরের ছাত গঠন করে।
চরমুগুরিয়া ইকোপার্ক
আবস্থান
ইকোপার্কটি মাদারীপুর জেলার মাদারীপুর সদর উপজেলার কুমাড়াখালি মৌজার নয়াচর এলাকায় অবস্থিত।
অনুনাসিক প্ল্যাকোড
বিকাশ
অনুনাসিক কূপগুলো ডিম্বাকৃতির হয় এবং এগুলি একটি উত্থিত প্রান্ত বের হয়, যা একটি মিডিয়াল নাসাল প্রসেস এবং একটি ল্যাটারাল নাসাল প্রসেসে বিভক্ত হয়।
চরমুগুরিয়া ইকোপার্ক
বিবরণ
ইকোপার্কটির আয়তন ৪.২০ হেক্টর। ২০১৫ সালে ইকোপার্কটি তৈরি করা হয়। মূলত বানরের জন্য চরমুগুরিয়া পরিচিত। ২০১৫ সালে বনবিভাগ বানরগুলির জন্য নয়াচর এলাকায় এই অভয়াশ্রম তৈরি করে এদের স্থানান্তরের জন্য, যদিও বানরগুলিকে পুরোপুরি সেখানে নেওয়া সম্ভব হয়নি।
অনুনাসিক প্ল্যাকোড
বিকাশ
প্রতিটি প্ল্যাকোডের মিডিয়াল এবং ল্যাটারাল নাসাল প্রসেস থেকে নাক, উপরের ঠোঁটের ফিলট্রাম এবং প্রাথমিক তালু (primary palate) উদ্ভূত হয়।
দামেস্কের আরব একাডেমি
২০১১ সাল পর্যন্ত, এর লাইব্রেরিতে প্রায় ১৫,০০০টি খন্ড এবং ৫০০টি পাণ্ডুলিপি রয়েছে।
তৎপুরুষ সমাস
পূর্বপদের বিভক্তির লোপে যে সমাস হয় এবং যে সমাসে পরপদের অর্থ প্রধানভাবে বোঝায় তাকে তৎপুরুষ সমাস বলে। তৎপুরুষ সমাসের পূর্বপদে দ্বিতীয়া থেকে সপ্তমী পর্যন্ত যে কোনো বিভক্তি থাকতে পারে এবং পূর্বপদের বিভক্তি অনুসারে এদের নামকরণ করা হয়। যেমন: বিপদকে আপন্ন= বিপদাপন্ন। এখানে দ্বিতীয়া বিভক্তি 'কে' লোপ পেয়েছে বলে এর নাম দ্বিতীয়া তৎপুরুষ সমাস। এছাড়া তৎপুরুষ সমাসের অন্যান্য উদাহরণ হলো: লুচিকে ভাজা= লুচি-ভাজা, ছেলেকে ভোলানো= ছেলে-ভোলানো, লোককে দেখানো= লোক দেখানো, ট্রেনের দ্বারা ভ্রমণ= ট্রেনভ্রমণ, বজ্রের দ্বারা আহত= বজ্রাহত ইত্যাদি।
প্রকারভেদ
তৎপুরুষ সমাস নয় প্রকার। যথা:
দ্বিতীয়া তৎপুরুষ সমাস
পূর্বপদের দ্বিতীয়া বিভক্তি (কে, রে, এরে) ইত্যাদি লোপ হয়ে যে সমাস হয়, তাকে দ্বিতীয়া তৎপুরুষ সমাস বা কর্ম তৎপুরুষ বলে। যথা: দুঃখকে প্রাপ্ত= দুঃখপ্রাপ্ত, বিপদকে আপন্ন= বিপদাপন্ন, পরলোকে গত= পরলোকগত,পুঁথিতে গত= পুঁথিগত। ব্যাপ্তি অর্থেও দ্বিতীয়া তৎপুরুষ সমাস হয়। যেমন: চিরকাল ব্যাপি সুখী= চিরসুখী।
এরূপ- গাকে ঢাকা=গা-ঢাকা, রথকে দেখা=রথদেখা, বীজকে বোনা= বীজবোনা, ভাতরাঁধা, ছেলে-ভুলানো (ছড়া), নভেল-পড়া ইত্যাদি।
তৃতীয়া তৎপুরুষ সমাস
পূর্বপদে তৃতীয়া বিভক্তির (দ্বারা, দিয়া, কর্তৃক ইত্যাদি) লোপে যে সমাস হয়, তাকে তৃতীয়া তৎপুরুষ সমাস বলে। যেমন: মন দিয়ে গড়া= মন গড়া, শ্রম দ্বারা লব্ধ= শ্রমলব্ধ, মধু দিয়ে মাখা= মধুমাখা।
ঊন, হীন, শূন্য প্রভৃতি শব্দ উত্তরপদ হলেও তৃতীয়া তৎপুরুষ সমাস হয়। যেমন: এক দ্বারা ঊন= একোন, বিদ্যা দ্বারা হীন= বিদ্যাহীন, জ্ঞান দ্বারা শূন্য= জ্ঞানশূন্য, পাঁচ দ্বারা কম= পাঁচ কম।
উপকরণব্যাক বিশেষ্য পদ পূর্বপদে বসলেও তৃতীয়া তৎপুরুষ সমাস হয়। যেমন: স্বর্ণ দ্বারা মণ্ডিত= স্বর্ণমণ্ডিত। এরূপ- হীরকখচিত, চন্দনচর্চিত, রত্নশোভিত ইত্যাদি।
পঞ্চমী তৎপুরুষ সমাস
পূর্বপদে পঞ্চমী বিভক্তি (হতে, থেকে ইত্যাদি) লোপে যে তৎপুরুষ সমাস হয়, তাকে পঞ্চমী তৎপুরুষ সমাস বলে। যেমন: খাঁচা থেকে ছাড়া= খাঁচাছাড়া, বিলাত থেকে ফেরত= বিলাতফেরত ইত্যাদি
সাধারণত চ্যুত, আগত, ভীত, গৃহীত, বিরত, মুক্ত, উত্তীর্ণ, পালানো, ভ্রষ্ট ইত্যাদি পরপদের সঙ্গে যুক্ত হলে পঞ্চমী তৎপুরুষ সমাস হয়। যেমন: স্কুল থেকে পালানো= স্কুলপালানো, জেল থেকে মুক্ত= জেলমুক্ত ইত্যাদি। এরকম- জেলখালাস, বোঁটাখসা, আগাগোড়া, শাপমুক্ত, ঋণমুক্ত ইত্যাদি।
কোনো কোনো সময় পঞ্চমী তৎপুরুষ সমাসের ব্যাসবাক্যে 'এর', 'চেয়ে' ইত্যাদি অনুসর্গের ব্যবহার হয়। যেমন: পরাণের চেয়ে প্রিয়= পরাণপ্রিয়।
ষষ্ঠী তৎপুরুষ সমাস
পূর্বপদে ষষ্ঠী বিভক্তির (র, এর) লোপ হয়ে যে সমাস হয়, তাকে ষষ্ঠী তৎপুরুষ সমাস বলে। যেমন: চায়ের বাগান= চাবাগান, রাজার পুত্র= রাজপুত্র, খেয়ার ঘাট= খেয়াঘাট। এরূপ- ছাত্রসমাজ, দেশসেবা, দিল্লীশ্বর, বাঁদরনাচ, পাটক্ষেত, ছবিঘর, ঘোড়দৌড়, শ্বশুড়বাড়ি, বিড়ালছানা ইত্যাদি।
ষষ্ঠী তৎপুরুষ সমাসে 'রাজা' স্থলে 'রাজ' এবং 'পিতা', 'মাতা', 'ভ্রাতা' স্থলে 'পিতৃ', 'মাতৃ', 'ভ্রাতৃ' হয়। যেমন: গজনীর রাজা= গজনীরাজ, রাজার পুত্র= রাজপুত্র, পিতার ধন= পিতৃধন, মাতার সেবা= মাতৃসেবা, ভ্রাতার স্নেহ= ভ্রাতৃস্নেহ, পুত্রের বধূ= পুত্রবধূ ইত্যাদি।
পরপদে সহ, তুল্য, নিভ, প্রায়, প্রতিম- এসব শব্দ থাকলেও ষষ্ঠী তৎপুরুষ সমাস হয়। যেমন: পত্নীর সহ= পত্নীসহ, কন্যার সহ= কন্যাসহ, সহোদরের প্রতিম= সহোদরপ্রতিম/ সোদরপ্রতিম ইত্যাদি।
কালের কোনো অংশবাচক শব্দ পরে থাকলে তা পূর্বে বসে। যেমন: অহ্নের (দিনের) পূর্বভাগ= পূর্বাহ্ন।
পরপদে রাজি, গ্রাম, বৃন্দ, গণ, যূথ প্রভৃতি সমষ্টিবাচক শব্দ থাকলে ষষ্ঠী তৎপুরুষ সমাস হয়। যেমন: ছাত্রের বৃন্দ= ছাত্রবৃন্দ, গুণের গ্রাম= গুণগ্রাম, হস্তীর যূথ= হস্তীযূথ ইত্যাদি।
'অর্ধ' শব্দ পরপদ হলে সমস্তপদে তা পূর্বপদ হয়। যেমন: পথের অর্ধ= অর্ধপথ, দিনের অর্ধ= অর্ধদিন।
শিশু, দুগ্ধ ইত্যাদি শব্দ পরে থাকলে স্ত্রীবাচক পূর্বপদ পুরুষবাচক হয়। যেমন: মৃগীর শিশু= মৃগশিশু, ছাগীর দুগ্ধ= ছাগদুগ্ধ ইত্যাদি।
ব্যাসবাক্যে 'রাজা' শব্দ পরে থাকলে সমস্তপদে তা আগে বসে। যেমন: পথের রাজা= রাজপথ, হাঁসের রাজা= রাজহাঁস।
ঘোড়ার ডিম, মাটির মানুষ, হাতের পাঁচ, মামার বাড়ি, সাপের পা, মনের মানুষ, কলের গান ইত্যাদি। কিন্তু ভ্রাতার পুত্র= ভ্রাতুষ্পুত্র (নিপাতনে সিদ্ধ)।
সপ্তমী তৎপুরুষ সমাস
পূর্বপদে সপ্তমী বিভক্তি (এ, য়, তে) লোপ হয়ে যে সমাস হয়, তাকে সপ্তমী তৎপুরুষ সমাস বলে। যেমন: গাছে পাকা= গাছপাকা, দিবায় নিদ্রা= দিবানিদ্রা। এরূপ- বাকপটু, গোলাভরা, তালকানা, অকালমৃত্যু, বিশ্ববিখ্যাত, ভোজনপটু, দানবীর, বাক্সবন্দী, বস্তাপচা, রাতকানা, মনমরা,ইত্যাদি।
সপ্তমী তৎপুরুষ সমাসে কোনো কোনো সময় ব্যাসবাক্যে পরপদ সমস্তপদের পূর্বে আসে। যেমন: পূর্বে ভূত= ভূতপূর্ব, পূর্বে অশ্রুত= অশ্রুতপূর্ব, পূর্বে অদৃষ্ট= অদৃষ্টপূর্ব।
নঞ্ তৎপুরুষ সমাস
না বাচক নঞ্ অব্যয় (না, নেই, নাই, নয়) পূর্বে বসে যে তৎপুরুষ সমাস হয়, তাকে নঞ্ তৎপুরুষ সমাস বলে। যেমন: না আচার= অনাচার, না কাতর= অকাতর। এরূপ- অনাদর, নাতিদীর্ঘ, নাতিখর্ব, অভাব, বেতাল ইত্যাদি।
খাঁটি বাংলায় অ, আ, না কিংবা অনা হয়। যেমন: না কাল= অকাল বা আকাল। এরূপ- আধোয়া, নামঞ্জুর, অকেজো, অজানা, অচেনা, আলুনি, নাছোড়, অনাবাদী, নাবালক ইত্যাদি।
না- বাচক অর্থ ছাড়াও বিশেষ বিশেষ অর্থে নঞ্ তৎপুরুষ সমাস হতে পারে। যেমন: না/নয় বিশ্বাস= অবিশ্বাস (বিশ্বাসের অভাব), না/নয় লৌকিক= অলৌকিক (ভিন্নতা), না/নয় কেশা= অকেশা (অল্পতা), না/নয় সুর= অসুর (বিরোধ), না/নয় কাল= অকাল (অপ্রশস্ত), না/নয় ঘাট= অঘাট (মন্দ)। এরূপ- অমানুষ, অসঙ্গত, অভদ্র, অনন্য, অগম্য ইত্যাদি।
উপপদ তৎপুরুষ সমাস
যে পদের পরবর্তী ক্রিয়ামূলের সঙ্গে কৃৎ প্রত্যয় যুক্ত হয়, সে পদকে উপপদ বলে। কৃদন্ত পদের সাথে উপপদের যে সমাস হয়, তাকে উপপদ তৎপুরুষ সমাস বলে। যেমন: জলে চরে যা= জলচর, জল দেয় যা= জলদ, পঙ্কে জন্মে যা= পঙ্কজ ইত্যাদি। এরূপ- গৃহস্থ, সত্যবাদী, ইন্দ্রজিৎ, ছেলেধরা, ধামাধরা, পকেটমার, পাতাচাটা, হাড়ভাঙ্গা, মাছিমারা, ছারপোকা, ঘরপোড়া, বর্ণচোরা, গলাকাটা, পা-চাটা, পাড়াবেড়ানি, ছা-পোষা, কলাধর, ঘুসখোর ইত্যাদি।এর আরেক নাম কৃদন্ত তৎপুরুষ।
অলুক তৎপুরুষ সমাস
যে তৎপুরুষ সমাসে পূর্বপদের দ্বিতীয়াদি বিভক্তি লোপ পায় না, তাকে অলুক তৎপুরুষ সমাস বলে। যেমন: গায়ে পড়া, ঘিয়ে ভাজা, কলে ছাঁটা, কলের গান, গরুর গাড়ি ইত্যাদি।
তবে গায়ে-হলুদ, হাতেখড়ি ইত্যাদি সমস্তপদে পরপদের অর্থ প্রধান রূপে প্রতীয়মান হয় না অর্থাৎ হলুদ বা খড়িকে বোঝায় না, অনুষ্ঠান বিশেষকে বোঝায়। সুতরাং এগুলো অলুক তৎপুরুষ নয়, অলুক বহুব্রীহি সমাস।
ক্যান্টনমেন্ট পাবলিক স্কুল ও কলেজ, বীর উত্তম শহীদ মাহবুব সেনানিবাস
ক্যান্টনমেন্ট পাবলিক স্কুল ও কলেজ, বীর উত্তম শহীদ মাহবুব সেনানিবাস (পার্বতীপুর ক্যান্টনমেন্ট পাবলিক স্কুল ও কলেজ নামে অধিক পরিচিত) দিনাজপুর জেলার পার্বতীপুর উপজেলার খোলাহাটিতে বীর উত্তম শহীদ মাহবুব সেনানিবাসে অবস্থিত বাংলাদেশের একটি ঐতিহ্যবাহী শিক্ষাপ্রতিষ্ঠান। বাংলাদেশ সেনাবাহিনী পরিচালিত এই স্কুল ও কলেজ দিনাজপুর শিক্ষা বোর্ড-এর অন্তর্গত।
প্রতিষ্ঠার পটভূমি
১৯৯৪ খ্রিষ্টাব্দে দিনাজপুর তথা উত্তরবঙ্গের প্রথম আধুনিক শিক্ষাপ্রতিষ্ঠান হিসেব প্রতিষ্ঠিত হয়।
বিভাগ সমূহ
বর্তমানে ক্যান্টনমেন্ট পাবলিক স্কুল ও কলেজ এর স্কুল শাখায় ২ টি বিভাগ ( বিজ্ঞান ও ব্যবসায় শিক্ষা) রয়েছে এবং কলেজ শাখায় ৩ টি বিভাগ (বিজ্ঞান, মানবিক ও ব্যবসায় শিক্ষা) রয়েছে।
আসন সংখ্যা
প্রাথমিক মাধ্যমিক ও উচ্চ মাধ্যমিক এর আসন সংখ্যা নিম্নে দেয়া হল ।
{| class="wikitable" style="margin: 0 auto;" ! style="width: 15em;" | প্রাথমিক শ্রেণী !নার্সারি !কে জি শ্রেণী !প্রথম শ্রেণী !দ্বিতীয় শ্রেণী !তৃতীয় শ্রেণী !চতুর্থ শ্রেণী !পঞ্চম শ্রেণী ! style="width: 15em;" | আসন সংখ্যা
স্কুল ভবন, কলেজ ভবন ও প্রশাসনিক ভবন
বর্তমান প্রতিষ্ঠানটির স্কুল ভবন ৪ তলা এবং কলেজ শাখাকার জন্য বৃহৎ চার তলা বিল্ডিং রয়েছে। স্কুলের প্রায় প্রত্যেক সারিতে ১২ টি রুম রয়েছে। কলেজের রয়েছে কম্পিউটার ল্যাব, বায়োলজি ল্যাব, কেমিস্ট্রি ল্যাব ও ফিজিক্‌স ল্যাব রয়েছে। প্রতিষ্ঠানের দুই'তলা প্রশাসনিক ভবন রয়েছে যেখানে প্রতিষ্ঠানের সকল কার্যক্রম ও দিক নিদের্শনা দেওয়া হয়। এছাড়াও শিক্ষকদের জন্য দুটি আলাদা কোয়ার্টার রয়েছে। এদের ২ টি চার তলা বিল্ডিং। এছাড়া প্রিন্সিপালের জন্য আলাদা বাসস্থান রয়েছে। প্রতিষ্ঠানের রয়েছে ৫০০ আসন বিশিষ্ট নিজেস্ব অডিটোরিয়াম।
ছাত্রাবাস
২০০৩ খ্রিষ্টাব্দে স্কুল ও কলেজের জন্য পরিকল্পিতভাবে নির্মিত প্রথম ছাত্রাবাস। এটিই বাংলাদেশের কোনো ক্যান্টনমেন্ট পাবলিক স্কুল ও কলেজের জন্য নির্মিত প্রথম ছাত্রাবাস। বর্তমানে এটি ফেরদৌসী রহমান ছাত্রীনিবাস হিসেবে পরিচিত। ২০১৫ সালে "বীর বিক্রম হামিদুর হোসেন তারেক" ছাত্রাবাস নামে ছাত্রদের জন্য একটি ছাত্রাবাস নির্মাণ করা হয়। একুশ শতকে ক্যান্টনমেন্ট পাবলিক স্কুল ও কলেজ, বি,ইউ,এস,এম,এস, বাংলাদেশের অন্যতম প্রধান এবং শীর্ষস্থানীয় শিক্ষাঙ্গন। এর ছাত্রসংখ্যা প্রায় ২০,০০। এখানে মাধ্যমিক পাঠ্যক্রমের সাথে সাথে উচ্চ মাধ্যমিক পাঠ্যক্রমে তিনটি বিষয়ে শিক্ষাদান কার্যক্রম চালু রয়েছে। ছাত্র ছাত্রীদের জন্য কলেজের ১টি করে ছাত্রাবাস রয়েছে।
বর্তমান বিইউএসএমএস
পার্বতীপুর ক্যান্টনমেন্ট পাবলিক স্কুল অ্যান্ড কলেজ এ বছর এইচএসসিতে দিনাজপুর শিক্ষা বোর্ডে ষোল তম স্থান অর্জন করেছে। কলেজটি ১৯৯৮ সালে প্রতিষ্ঠার পর এবারই সবচেয়ে ভালো ফলাফল করেছে। এ বছর কলেজ থেকে বিজ্ঞান, মানবিক ও বাণিজ্য বিভাগে মোট ২৭২ জন পরীক্ষায় অংশগ্রহণ করে। এর মধ্যে জিপিএ-৫ পেয়েছে ১১৫ জন। ২০১১ সালে পার্বতীপুর ক্যান্টনমেন্ট পাবলিক স্কুল অ্যান্ড কলেজ এসএসসি পরীক্ষায় দিনাজপুর শিক্ষা বোর্ডে অষ্টম স্থানসহ দিনাজপুর জেলার মধ্যে তৃতীয় স্থান অর্জন করেছে। সেই সঙ্গে পেয়েছে শতভাগ সাফল্য। ফল ঘোষণার সঙ্গে সঙ্গে উল্লাসে ফেটে পড়েন ছাত্রছাত্রী ও শিক্ষকরা। স্কুলটি থেকে এবার ১০০ জন পরীক্ষায় অংশ নিয়ে ৭৪ জন জিপিএ-৫ পেয়েছে। এর মধ্যে বিজ্ঞান বিভাগে ৬৭ ও বাণিজ্যে ৭ জন। এদিকে পার্বতীপুর ক্যান্টনমেন্ট বোর্ড স্কুল থেকে ৪৬ পরীক্ষার্থীর সবাই কৃতকার্য হয়েছে। তাদের মধ্যে ৯ জন জিপিএ-৫ পেয়ে দিনাজপুর জেলার মধ্যে ষষ্ঠ স্থান অর্জন করেছে। ২০১২ সালে উচ্চ মাধ্যমিক পরীক্ষায় পার্বতীপুরের শহীদ মাহবুব সেনানিবাস ক্যান্টনমেন্ট পাবলিক স্কুল অ্যান্ড কলেজ দিনাজপুর শিক্ষা বোর্ডে সপ্তম ও জেলায় দ্বিতীয় স্থান দখল করেছে। ২শ ৫৬ জন পরীক্ষার্থীর মধ্যে উত্তীর্ণ হয়েছে ২শ ৫৫ জন। পাসের হার শতকরা ৯৯.৬০ ভাগ। জিপিএ-৫ পেয়েছে ১শ ৩১ জন।
ক্যান্টিন
ক্যান্টনমেন্ট পাবলিক স্কুল ও কলেজ এর দুটি ক্যান্টিন রয়েছে। একটি নাসার্রি থেকে অষ্টম শ্রেণী পযর্ন্ত, ছাত্র ও ছাত্রী এবং সকল মেয়েদের জন্য (কলেজ সহ)। অন্যটি নবম থেকে দ্বাদশ শ্রেণী পযর্ন্ত শুধু ছাত্রদের জন্য।
সংগঠন
প্রতিষ্ঠার পর হতেই প্রতিষ্ঠানটি বিভিন্ন সংগঠনের সঙ্গে জড়িত। যেমন ডিবেট ক্লাব, কালচারাল ক্লাব,ইংলিশ ল্যাংগুয়েজ ক্লাব, সাধারণ জ্ঞান ক্লাব সহ আরো বেশ কিছু ক্লাব । প্রতি বৃহস্পপতি বার এটি সকল শীক্ষার্থীদের জন্যে বাধ্যর্তামূলক।
সাংস্কৃতিক
প্রতিষ্ঠার পর হতেই এটি বিভিন্ন সাংস্কৃতিক কর্মকাণ্ডে অংশগ্রহণ করে আসছে । ক্যান্টনমেন্ট পাবলিক স্কুল ও কলেজ সেনাবাহিনী প্রধান ট্রফি সহ অসংখ্য পুরস্কার পেয়েছে। এছাড়াও টিভি অনুষ্ঠানে এই প্রতিষ্ঠানের শিক্ষার্থীরা ডিবেটিংএ নিয়মিত।
বঙ্গবন্ধু স্মৃতি উচ্চ বিদ্যালয়
বঙ্গবন্ধু স্মৃতি উচ্চ বিদ্যালয় (মাঠলা স্কুল বা বঙ্গবন্ধু স্কুল নামেও পরিচিত) ঢাকা বিভাগের গোপালগঞ্জ জেলার গোপালগঞ্জ সদর উপজেলার জালালাবাদ ইউনিয়নের মাঠলা গ্রামে অবস্থিত মাধ্যমিক ও উচ্চমাধ্যমিক শিক্ষাপ্রতিষ্ঠান। ১৯৯৮ সালে এই প্রতিষ্ঠানটি তার যাত্রা শুরু করে। মূলত এটি বঙ্গবন্ধু এর সরণে গ্রাম এর সন্তানদের পড়াশোনার জন্য তৈরি হয়।
ইতিহাস
মাঠলা গ্রামের মোঃ আকরামুজ্জামান মুন্সী ও মৃত মুন্সী মোফাজ্জেল হোসেনের উদ্যোগে গ্রামের মানুষের সহযোগীতায় ১৯৯৬ সালে বিদ্যালয়টি স্থাপন করেন । কে, এম, মজিবর রহমান, আলীমুদ্দিন মুন্সী, মৃত রত্তন আলী, মৃত ওমর আলী মুন্সী, টুলু মুন্সী, শাহাজাহান মুন্সী, বশার শিকদার, আব্দুর রউফ মুন্সী, মোঃ আকরামুজ্জামান মুন্সী, মৃত আব্দুর ওহাব মুন্সী, নবীর হোসেন শেখ, গোলাম নবী মুন্সী, আকবর হোসেন মুন্সী, মৃত রাঙ্গা মিয়া মুন্সী, মৃত গোলাম রসুল মুন্সী, ১.০৩ একর জমি দান করেন।
গ্রামের বিদোৎসাহী ব্যক্তি বর্গের আর্থিক সহায়তায় কাঁচা ভবনের মাধ্যমে এর যাত্রা শুরু হয়। ১ জানুয়ারি ১৯৯৮ হইতে পাঠ দানের অনুমতি প্রাপ্ত হয়। মে ২০০০ সনে নিম্নমাধ্যমিক হিসাবে এম,পি,ও লাভ করে এবং মাধ্যমিক বিদ্যালয় হিসাবে অস্থায়ীভাবে প্রথম স্বীকৃতি লাভ করে ১ জানুয়ারি ২০১০ থেকে ৩১ ডিসেম্বর ২০১২ পর্যন্ত। বর্তমানে বঙ্গবন্ধু স্মৃতি উচ্চ বিদ্যালয়ে ২৭৫ জন শিক্ষার্থী ছিলো।
হাইদগাঁও মোজাহেরুল ইসলাম আলিম মাদ্রাসা
হাইদগাঁও মোজাহেরুল ইসলাম আলিম মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার পটিয়া উপজেলার হাইদগাঁও ইউনিয়নের মুজিবনগর গ্রামে অবস্থিত। মাদ্রাসার দাখিল ও আলিম শ্রেণী বাংলাদেশ মাদ্রাসা শিক্ষাবোর্ডের অধীনে পরিচালিত হয়।
ইতিহাস
১৯৪৩ সালে মাদ্রাসাটি প্রতিষ্ঠিত হয়। আবুল খায়ের সুলতানপুরী মাদ্রাসাটি প্রতিষ্ঠা করেন।
ব্যবস্থাপনা
মাদ্রাসা পরিচালনার জন্য মুহাম্মদ সিরাজুল ইসলামকে সভাপতি করে ১৩ জনের একটি পরিচালনা পরিষদ রয়েছে। মাদ্রাসার অধ্যক্ষ এস এম আলাউদ্দীন আলকাদেরী। এছাড়া আরও অভিজ্ঞ শিক্ষকমণ্ডলী এ প্রতিষ্ঠানে কর্মরত আছেন। মাদ্রাসাটি আলিম (উচ্চ মাধ্যমিক) পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৫ শতাধিক শিক্ষার্থী এ প্রতিষ্ঠানে অধ্যয়নরত আছে।
ফলাফল ও কৃতিত্ব
বিগত বছরের পাশের হার ৯৮%।
একোস্মিথ
একোস্মিথ হল একটি মার্কিন ইন্ডি পপ ব্যান্ড, যেটি ২০০৯ সালের ফেব্রুয়ারি মাসে, মার্কিন যুক্তরাষ্ট্রের ক্যালিফোর্নিয়া রাজ্যের চিনো শহরে গঠিত হয়। ব্যান্ডটি মূলত চৌতাল সহোদরের সমাহারে গঠিত হয়, ২০১৬ সালের শেষের দিকে সবচেয়ে বড় সহোদর জ্যামি ব্যান্ড দলটি ছেড়ে যাবার পর, বর্তমানে সিডনি, নোয়াহ এবং গ্রাহাম সিরোটার সমন্বয়ে গঠিত ব্যান্ড দদলটি গঠিত। ২০১২ সালের মে মাসে জনপ্রিয় রেকর্ড লেবেল ওয়ার্নার ব্রোস.মিউজিক-এর সাথে চুক্তিবদ্ধ হওয়ার আগ পযন্ত, একোস্মিথ "রেডি সেট গো!" হিসেবে শুরু করে। তারা তাদের জনপ্রিয় গান "কুল কিডস"-এর জন্য সবচেয়ে বেশি পরিচিত, যেটি মার্কিন যুক্তরাষ্ট্রের সেরা গানের তালিকা বিলবোর্ড হট ১০০-এ সেরা ১৩ নম্বরে উঠে আসে এবং রেকর্ডিং ইন্ডাস্ট্রি এসোসিয়েশন অব আমেরিকা আইআরএএ-দ্বারা দ্বিগুন প্লাটিনামে প্রত্যায়িত করা হয়, তাছাড়াও মার্কিন যুক্তরাষ্ট্রে এককটি ১,২০০০০০ বারেরও বেশি বিক্রি হয়ে যায় এবং অস্ট্রেলিয়ান রেকর্ডিং ইন্ডাস্ট্রি আরিয়া-দ্বারাও দ্বিগুন প্লাটিনাম একককে প্রত্যায়িত হয়। এই গানটি ওয়ার্নার ব্রোস.মিউজিক-এর ২০১৪ সালের বিক্রিত সেরা ৫ম ডিজিটাল গান, ১.৩ মিলিয়ন ডাউনলোডের মাধ্যমে বিক্রয়ের সাথে। ব্যাড দলটির আত্বপ্রকাশকারী অ্যালবাম, টকিং ড্রিমস, প্রকাশ করা হয় ২০১৩ সালের ৮ই অক্টোবরে।
২০০৯–১২: উদ্ভব
একোস্মিথ, তাদের করা বিভিন্ন গানের কভার সংকলন প্রকাশ করেছে, যেগুলোর মধ্যে জনপ্রিয় ইংরেজ ব্যান্ড মামফোর্ড এন্ড সনস-এর জনপ্রিয় একক "আই উইল ওয়েট", জনপ্রিয় ইংরেজ গায়িকা এলি গোল্ডিং-এর জনপ্রিয় একক "লাইটস" , জনপ্রিয় ইংরেজ গায়িকা অ্যাডল-এর জনপ্রিয় একক "সেট ফায়্যার ট্যু দ্য রেইন", এবং জনপ্রিয় মার্কিন গায়িকা রিহান্না এবং জনপ্রিয় ইংরেজ ব্যান্ড কোল্ডপ্লে-এর জনপ্রিয় একক "প্রিনসেস অব চায়না" অন্যতম ছিল। বর্তমানে ব্যান্ডদলটি তাদের বাবা "জেফেরি ডেভিড" ব্যবস্থাপনায় রয়েছে, যিনি পেশায় একজন প্রযোজক এবং গীতিকার, যিনি ব্যান্ডটির উন্নয়নে ভূমিকা রেখেছেন এর সাথে তিনি ব্যান্ডটির আত্বপ্রকাশকারী অ্যালবামটির বেশিরভাগ গানের সহ-গীতিকারের হিসেবে কাজ করেছেন। ২০১৩ সালের এপ্রিল মাসে, জনপ্রিয় মার্কিন সঙ্গীত বিষয়ক ম্যাগাজিন অল্টারনেটিভ প্রেস-এর করা "১০০ টি ব্যান্ডদল যাদের আপনার জানা প্রয়োজন" -নামক তালিকায় একোস্মিথের নাম স্থান পায়। ২০১৩ সালের ৩১শে মে, একোস্মিথ তাদের নতুন একক "কাম টুগেদার"-এর গানের ভিডিও ইউটিউব-এ প্রকাশ করে। ভিডিওটির প্রযোজক ছিলেন মার্কিন চলচ্চিত্র প্রযোজক জাস্টিন কলোমা এবং এটির দৃশ্যধারণ করা হয়েছিল মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে।
প্রভাববিশিষ্ঠ
একোস্মিথকে ১৯৮০'র দশকের ইন্ডি রক এবং ড্যান্স-রক-দ্বারা প্রভাবিত ব্যান্ডদল হিসেবে আখ্যা দেওয়া হিসেবে। ব্যান্ডদলটি জনপ্রিয় ইংরেজ রকব্যান্ড "দ্য স্মিথস"-দ্বারা তারা প্রভাববিশিষ্ঠ বলে উদ্ধৃত করেছে। এছাড়াও মার্কিন অল্টারনেটিভ রক ব্যান্ড সুইচফুট-দ্বারাও তারা বড় মাপের প্রভাববিশিষ্ঠ এবং মূলত তাদের কারণেই তারা সঙ্গীত সৃষ্টি শুরু করে।
ব্যান্ড সদস্যবৃন্দ
বর্তমান সদস্য সমূহ
সাবেক সদস্য
আড়িফাইল মাজার
ইতিহাস
স্থানীয় জনশ্রুতি অনুসারে শাহ আরিফ সাধকের নামানুসারে সমাধির নামকরণ করা হয়। সমাধির দক্ষিণ পাশে রয়েছে আড়িফাইল মসজিদ।
নব্বইয়ের স্বৈরাচার বিরোধী আন্দোলন
নব্বই এর স্বৈরাচার বিরোধী আন্দোলন সূচনা হয় ১৯৮২ সালের ২৪শে মার্চ যখন তৎকালীন সেনাপ্রধান লেঃ জেঃ হুসেইন মুহাম্মদ এরশাদ একটি সামরিক অভ্যুত্থানের মাধ্যমে অবৈধভাবে বাংলাদেশের রাষ্ট্র ক্ষমতা দখল করেন । সে সময় বাংলাদেশের রাষ্ট্রপতি ছিলেন বিএনপি মনোনীত ও জনগণের প্রত্যক্ষ ভোটে নির্বাচিত বিচারপতি আব্দুস সাত্তার। সেনাপ্রধান লেঃ জেঃ হুসেইন মুহাম্মদ এরশাদ রাষ্ট্র ক্ষমতা দখল করেই সামরিক আইন জারি করেন । সেই সামরিক শাসনের বিরুদ্ধে প্রথম প্রতিবাদ করে ছাত্ররা ।
১৯৮৩ ও ১৯৮৪ সালে বেশ কয়েকটি ছাত্র সংগঠনের সমন্বয়ে গড়ে উঠা ছাত্র সংগ্রাম পরিষদের মিছিলে সেনাবাহিনীর হামলায় জাফর, জয়নাল, কাঞ্চন, দীপালী সাহা সহ অনেক ছাত্র/ছাত্রী নিহত হয় । তখন থেকে জেনারেল এরশাদের বিরুদ্ধে একটি লাগাতার ছাত্র আন্দোলন শুরু হয়। জেনারেল এরশাদের বিরুদ্ধে ছাত্র আন্দোলনের সমাপ্তি ঘটে ১৯৯০ সালের ৬ই ডিসেম্বর। ১৯৯০ সালের ১০ই অক্টোবর জেহাদ নামে একজন ছাত্র পুলিশ কর্তৃক গুলিবিদ্ধ হলে সেই মৃত জেহাদের লাশকে কেন্দ্র করে ঢাকা বিশ্ববিদ্যালয়ের অপরাজেয় বাংলার পাদদেশে তৎকালীন ক্রিয়াশীল সকল ছাত্র সংগঠনের নেতৃবৃন্দ সেখানে উপস্থিত হয় । ২৪টি ছাত্র সংগঠনের নেতৃবৃন্দের উপস্থিতিতে গড়ে উঠে "সর্বদলীয় ছাত্র ঐক্য" । উল্লেখ্য এই সর্বদলীয় ছাত্র ঐক্য গড়ে উঠার আগে বৃহৎ দুই ছাত্র সংগঠন বাংলাদেশ জাতীয়তাবাদী ছাত্র দল ও বাংলাদেশ ছাত্রলীগ আলাদাভাবে এরশাদ বিরোধী আন্দোলনে সক্রিয় ছিল । সর্বদলীয় ছাত্র ঐক্য গঠনের মাধ্যমে ছাত্র সংগঠনের সকল শক্তি একই জায়গায় মিলিত হয়েছিল । এছারাও আরও কিছু শক্তিশালী বামধারার ছাত্র সংগঠন যথেষ্ট পরিমাণে সাংগঠনিক শক্তির অধিকারী ছিল এর মধ্যে উল্লেখযোগ্য ছিল বাংলাদেশ ছাত্র ইউনিয়ন, জাসদ সমর্থিত বাংলাদেশ ছাত্রলীগ, সমাজতান্ত্রিক ছাত্র ফ্রন্ট, বাংলাদেশ ছাত্র মৈত্রী ইত্যাদি । সব কয়টি ছাত্র সংগঠনের মিলিত শক্তির আন্দোলনের কাছে সেনাবাহিনী সমর্থিত জেনারেল এরশাদ টিকতে পারে নাই । সর্বদলীয় ছাত্র ঐক্য এর আন্দোলনের সাথে দেশের জনগণ সম্পৃক্ত হলে তা গণ আন্দোলন থেকে গণ অভ্যুত্থানে রুপ নেয় । সেই গণ অভ্যুত্থানে জেনারেল এরশাদ ৪ঠা ডিসেম্বর পদত্যাগের ঘোষণা দেন এবং ৬ই ডিসেম্বর আনুষ্ঠানিকভাবে পদত্যাগ করতে বাধ্য হন । দীর্ঘ ৯ বৎসর পরিচালিত আন্দোলন ১৯৯০ এ এসে গণ আন্দোলনের রুপ নেয় । সেই গণ আন্দোলনে এরশাদ পদত্যাগ করেছিল । ইতিহাসে তা ৯০'র আন্দোলন হিসেবে পরিচিত । ১৯৯০ এর আন্দোলনের সফল সমাপ্তি ঘটেছিল মূলত ছাত্রনেতাদের দৃঢ়তায় । তৎকালীন ছাত্র নেতারা নিজ নিজ রাজনৈতিক পিতৃ সংগঠনের নির্দেশ উপেক্ষা করে , সকল আপোষকামী প্রস্তাবের বিপক্ষে দৃঢ় থাকায় ৯০'র আন্দোলনের সফল সমাপ্তি ঘটেছিল ।
আন্দোলনে কবি ও কবিতা
অন্যদিকে এরশাদের রাজনৈতিক স্বৈরতন্ত্রের বিরোদ্ধে ও মানবিক অধিকারের প্রতিষ্ঠার দাবিতেও সোচ্চার ছিলেন শামসুর রাহমান, আবু জাফর ওবায়দুল্লাহ, মোহাম্মদ রফিক, রফিক আজাদ, রুদ্র মোহাম্মদ শহিদুল্লাহদের মত কবিরা।
"খোলা কবিতা" নামে জাহাঙ্গীরনগর বিশ্ববিদ্যালয়ের ইংরেজী সাহিত্যের শিক্ষক কবি মোহাম্মদ রফিক একটি নিষিদ্ধ কবিতা লিখেন। নিষিদ্ধ কবিতাটির কয়েকটি পঙ্‌ক্তি এরকম: "সব শালা কবি হবে, পিঁপড়ে গোঁ ধরেছে উড়বেই, দাঁতাল শুয়োর এসে রাজাসনে বসবেই।"
পুরো কবিতাটি ছিল অনেক দীর্ঘ, প্রায় ১৬ পৃষ্ঠা। এটি গোপনে ছাপানো হয় এক ছাপাখানায়। নিউজপ্রিন্টে এক ফর্মায় ছাপানো সেই কবিতা গোপনে বিলি করেন মোহাম্মদ রফিকের ছাত্র-ছাত্রীরা। হাতে হাতে সেই কবিতা ছড়িয়ে পড়ে সারা দেশে।
<!-- == ছাত্র সংগঠনসমূহের নাম ও সভাপতি সাধারণ সম্পাদক == ১। ডাকসু – সহ-সভাপতিঃ আমানুল্লাহ আমান, সাধারণ সম্পাদকঃ খায়রুল কবির খোকন
২। বাংলাদেশ জাতীয়তাবাদী ছাত্রদল - আহবায়কঃ আমানুল্লাহ আমান ,
যুগ্ন-আহবায়কঃ
১। খায়রুল কবির খোকন,
২। ফজলুল হক মিলন,
৪। রুহুল কবির রিজভি
৩। বাংলাদেশ ছাত্রলীগ (হা-অ) - সভাপতিঃ হাবিবুর রহমান হাবীব, সাধারণ সম্পাদকঃ অসীম কুমার উকিল
৪। বাংলাদেশ ছাত্রলীগ (না-শ) - সভাপতিঃ নাজমুল হক প্রধান, সাধারণ সম্পাদকঃ শফি আহমেদ
৫। বাংলাদেশ ছাত্র ইউনিয়ন - সভাপতিঃ মোস্তাফিজুর রহমান বাবুল, সাধারণ সম্পাদকঃ নাসির উদ-দৌজা
৬। জাতীয় ছাত্রলীগ - সভাপতিঃ জাহাঙ্গীর সাত্তার টিংকু, সাধারণ সম্পাদকঃ কামাল হোসেন
৭। সামজতান্ত্রিক ছাত্র ফ্রন্ট - সভাপতিঃ মোস্তফা ফারুক, সাধারণ সম্পাদকঃ বজলুর রশিদ ফিরোজ
৮। বাংলাদেশ ছাত্র মৈত্রী - সভাপতিঃ জহিরুদ্দিন স্বপন, সাধারণ সম্পাদকঃ নুর আহমেদ বকুল
৯। গণতান্ত্রিক ছাত্র ইউনিয়ন - সভাপতিঃ আখতার সোবহান মাসরুর, সাধারণ সম্পাদকঃ সুজাউদ্দিন জাফর
১০। বাংলাদেশ ছাত্রলীগ (বাসদ মাহবুব) - সভাপতিঃ আব্দুস সাত্তার, সাধারণ সম্পাদকঃ মোশারফ হোসেন
১১। বাংলাদেশ ছাত্র ঐক্য সমিতি - আহবায়কঃ আমিনুল ইসলাম, সদস্যঃ সালেহ আহমেদ , মোহসিন
১২। বাংলাদেশ ছাত্র ফেডারেশন - সভাপতিঃ ফয়জুল হাকিম লালা, সাধারণ সম্পাদকঃ সৈয়দ জাহাঙ্গীর
১৩। গণতান্ত্রিক ছাত্র লীগ - সভাপতিঃ সাইফুদ্দিন মনি, সাধারণ সম্পাদকঃ সালাউদ্দিন তরুন
১৪। জাতীয় ছাত্রদল - সভাপতিঃ মনসুরুল হাই সোহন, সাধারণ সম্পাদকঃ রেজাউল করিম শিল্পী
১৬। ছাত্র ঐক্য ফরাম (মিশু) - আহবায়কঃ মোশরেফা মিশু ,
১৭। ছাত্র ঐক্য ফরাম (জায়েদ) - সভাপতিঃ এম এ আওয়াল, সাধারণ সম্পাদকঃ জায়েদ ইকবাল খান
১৮। বিপ্লবী ছাত্রধারা - আহবায়কঃ আমিরুল হক আমিন
১৯। বিপ্লবী ছাত্র মঞ্চ - আহবায়কঃ হারুন মাহমুদ
২০। বাংলাদেশ ছাত্রলীগ ( জাগপা ) - সভাপতিঃ লুতফর রহমান, সাধারণ সম্পাদকঃ আসাদুর রহমান আসাদ
২১। জাতীয় ছাত্র ঐক্য - আহবায়কঃ সুশান্ত মিশ্র, যুগ্ন-আহবায়কঃ এনামুল হক মোল্লা
২২। বাংলাদেশ ছাত্রলীগ ( মিরাজ ) - সভাপতিঃ -, সাধারণ সম্পাদকঃ কামাল হোসেন বাদল
২৩। বাংলাদেশ ছাত্র কেন্দ্র - সভাপতিঃ রাজু আহমেদ, সাধারণ সম্পাদকঃ শেখ নুরুল আমীন
২৪। বাংলাদেশ ছাত্র মুক্তি- আহবায়কঃ মোশারফ হোসেন
১। আব্দুর রহিম
২। সারোয়ার জাহান কিরন
১। বদরুল আলম,